#SBUSA20 Samskrita Bharati USA 20th year celebrations - Programs\nToronto Samskrita Utsava\nToronto Samskrita Bharati\nविंशत्यब्दाचरणारणं निमित्तीकृत्य Toronto-नगरे संस्कृतोत्सवः\nToronto-केन्द्रे September 26 तमे दिनाङ्के संस्कृतोत्सवकार्यक्रमः आयोजितः आसीत्। Mississauga-नगरस्य मुख्यग्रन्थालयस्य सभागृहे कार्यकर्तारः संस्कृतानुरागिणः च सर्वे सम्भूय सांस्कृतिकदिनमिति आचरितवन्तः । तत्र सम्भाषणवर्गस्य संवादमालायाः च दृश्यमुद्रणानां प्रदर्शनम् 'अमरवाणी' इत्येतस्मात् जालपुटात् प्राप्तानां संस्कृतगीतानां श्रावणं 'samskritam.rocks' जालपुटात् स्वीकृतानां परिचयात्मकदृश्यमुद्रणानां प्रदर्शनं च आयोजितमासीत्। एतस्य कार्यक्रमस्य अङ्गत्वेन 'संस्कृते विज्ञानम्' इत्येतस्य भित्तिफलकानां प्रदर्शनमपि सज्जीकृतमासीत् । अन्ते बालकेन्द्रस्य छात्राः संस्कृतगीतानि गीतवन्तः। कार्यक्रमेऽस्मिन् चत्वारिंशत् जनाः सोत्साहं भागम् ऊढवन्तः।\nPittsburgh Triveni Sangamam\nPittsburgh Samskrita Bharati\nअमेरिकादेशस्य संस्कृतभारत्याः विंशत्यब्दपूर्तिम् अधिकृत्य Pittsburgh-नगरे संस्कृतमेला आयोजिता सेप्टेम्बर्-मासस्य नवदशे दिनाङ्के । यथा प्रयागे, तथा Pittsburgh-नगरे अपि तिसृणां नदीनां सङ्गमः वर्तते इत्यतः आयोजितायाः मेलायाः त्रिवेणी इति नाम कृतम् । एषा षड्घण्टात्मकमेला स्थानीये हिन्दु-जैन्-देवालये सोत्साहं सानन्दं सकौतूहलं च पर्ववत् प्रावर्तत । संस्कृतभारती-अमेरिकायाः सङ्घटनमन्त्री श्रीमान् पद्मकुमारः कार्यक्रमस्य मुख्यवक्ता आसीत् । तेन सह ज्येष्ठः वैद्यः श्रीमान् क्रिस्-गोपालः, श्रीमान् धर्मराजः च सपत्नीकौ दीपज्वालनेन सरस्वतीदेवीं संप्रार्थ्य मेलायाः कार्यक्रमाणां शुभारम्भं कृतवन्तः । कार्यक्रमेषु अनेकानि मधुराणि गीतानि, कानिचन आकर्षकरूपकाणि, सुन्दराणि नृत्यानि च प्रदर्शितानि । विशिष्य बालैः दर्शिताः कार्यक्रमाः सर्वेभ्यः अरोचन्त । बालानां विनोदाय पिन्याटा-क्रीडा आयोजिता आसीत् यत्र संस्कृतशब्दसहित-चाकलेहैः पूरितः वायुगोलः उपयुक्तः । कार्यक्रमाणामभ्यन्तरे एव मेहन्दी-लेपनमपि प्रवर्तमानम् आसीत् । एकः पुस्तकभाण्डारः अपि प्रतिष्ठापितः आसीत् यस्मिन् भिन्नानि पुस्तकानि बालेभ्यश्च प्रौढेभ्यश्च स्तरशः उत्तमरीत्या वर्गीकृतानि आसन् । आहत्य द्विशताधिकाः संस्कृतप्रेमिणः आगत्य संस्कृतवातावरणम् आस्वादितवन्तः । दैवानुग्रहेण, Pittsburgh-नगरस्य देवालयानां (Chinmaya Mission Sanjeevani, Hindu Jain Temple, Ramakrishna Vedanta Ashrama, Sri Shirdi Sai Baba Temple, Sri Venkateshwara temple) सहयोगेन, अनेकेषां कार्यकर्तॄणां परिश्रमेण च इयं त्रिवेणी-संस्कृतमेला सफलतया सञ्जाता ।\nIrvine CA Kendra celebrates SBUSA20\nविंशत्यब्दाचरणारणं निमित्तीकृत्य संस्कृतोत्सवकार्यक्रमाः ।\nसेप्टम्बर्-मासात् आरभ्य विंशतिः केन्द्रेषु संस्कृतोत्सवकार्यक्रमाः आयोज्यन्ते ।\nIrvine-केन्द्रे September 12-तमे दिनाङ्के प्रथमः संस्कृतोत्स्वकार्यक्रमः आयोजितः आसीत्। स्थानीयकार्यकर्तृभिः बालकेन्द्रस्य छात्रैश्च रूपकाणि गीतानि इत्यादीनि दर्शितानि। उत्तरकार्णाटकप्रान्तस्य सङ्घटनमन्त्री श्रीरामकृष्णमहोदयः सन्दर्भेऽस्मिन् भारतीयसंस्कृतेः संरक्षणार्थं संस्कृतपठनम् अनिवार्यं, सर्वैः भारतीयमूलैः तन्निमित्तम् आद्यता कल्पनीया चेति कार्यक्रमे उपस्थितान् सर्वान् प्रेरितवान्।\nDC Sitar and Flute Jugalbandi\nA mesmerizing Sitar solo followed by Sitar and Flute duo by Sitar Maestro Ustad Shahid Parvez Khan and Flute Surmani Sri Raman Kalyan with Tabla Wizard Amit Kavthekar.\nशरदां विंशतिः झटिति गता अनेन संवत्सरेण संस्कृतभारत्याः कार्याणाम् अमेरिकादेशे । कियद्दूरं वयमतिक्रान्ताः स्मः एतावता ! समीचीनं किल तर्हि वयमिमां विंशत्यब्दपूर्तिं सानन्दं सोत्साहं महोत्सवेन आचरामः सर्वत्र इति। वाषिङ्टन् डी.सी.प्रदेशे मे मासे नवमे दिनाङ्के प्रवृत्तः कार्यक्रमोऽपि तस्मिन्नेव महोत्सवे भागभूतः । अयं कार्यक्रमः संस्कृतप्रचारार्थं च धनसंग्रहणार्थं च अस्मिन् प्रदेशे प्रतिवर्षं प्रवर्त्यमानेषु विशेषकार्यक्रमेषु अन्यतमः । सङ्ख्यया षष्ठः च । अस्मिन् वैभवे श्रीमान् एन्. के. मिश्रा महोदयः,भारतीयदूतावासे वाषिङ्टन्नगर्यां कार्यकारि-सामूहिकव्यवहार-मन्त्री इति प्राप्तोपाधिः, अस्माकम् आमन्त्रणं सगौरवं आद्रियत, मुख्यातिथिस्थानम् अवहत् च इति विषयः सन्तोषमावहति ।\nकार्यक्रमस्य मुख्याङ्गत्वेन विश्रुत-महाविदुषः उस्ताद् शाहिद् पर्वेज़् खान् महोदयस्य सितारवादनम् आयोजितम्। उस्ताद् खान् वर्येण सह श्रीमतः रामन् कल्याण् वर्यस्य वेणुवादनं पृथक्पृथक्, युगपद् जुगल्बन्दीरूपेण च सम्पन्नः। श्रीमान् अमित् कव्तेकार् महोदयः तबलावादनेन जनान् अरञ्जयत्। अपि च अस्मिन् उत्सवे तृतीया स्मारसञ्चिका आविष्कृता मुख्यातिथिना।\nअस्मिन् देशे संस्कृतगङ्गायाः पुनरवतरणार्थं संस्कृतभारती गतेभ्यः विंशतिंवषेभ्यः अनवरतं प्रयतते । संस्कृतभारत्याः डी.सी गणेन विंशत्यब्दवैभवम् एतत् सानन्दम् धृत्या युक्त्या समाचरितम् ।
